CELEX: E2020J0017
Language: el
Date: 2021-11-10 00:00:00
Title: Αποφαση του Δικαστηριου της 10ης Νοεμβρίου 2021 στην υπόθεση E-17/20 Zvonimir Cogelja κατά Διεύθυνσης Υγείας (Embætti landlæknis), (Ελεύθερη κυκλοφορία προσώπων και υπηρεσιών – Οδηγία 2005/36/ΕΚ – Τίτλοι εκπαίδευσης – Χορήγηση τίτλων – Αρμόδια αρχή) 2022/C 69/12

10.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/12
            
         
      ΑΠΟΦΑΣΗ ΤΟΥ ΔΙΚΑΣΤΗΡΙΟΥ
      της 10ης Νοεμβρίου 2021
      στην υπόθεση E-17/20
      Zvonimir Cogelja κατά Διεύθυνσης Υγείας (Embætti landlæknis),
      
         
            (Ελεύθερη κυκλοφορία προσώπων και υπηρεσιών – Οδηγία 2005/36/ΕΚ – Τίτλοι εκπαίδευσης – Χορήγηση τίτλων – Αρμόδια αρχή)
         
      
      (2022/C 69/12)
      Στην υπόθεση E-17/20, Zvonimir Cogelja κατά Διεύθυνσης Υγείας (Embætti landlæknis) – ΑΙΤΗΣΗ προς το Δικαστήριο βάσει του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, υποβληθείσα από το πρωτοβάθμιο δικαστήριο του Ρέικιαβικ (Héraðsdómur Reykjavíkur), όσον αφορά την ερμηνεία της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων, και ιδίως του άρθρου 25, σε συνδυασμό με το άρθρο 3 παράγραφος 1 στοιχείο γ) και τα άρθρα 21 και 26 της εν λόγω οδηγίας, όπως προσαρμόστηκε στη συμφωνία για τον Ευρωπαϊκό Οικονομικό Χώρο, το Δικαστήριο, συγκείμενο από τον πρόεδρο Páll Hreinsson και τους δικαστές Per Christiansen (εισηγητή δικαστή) και Bernd Hammermann, εξέδωσε απόφαση στις 10 Νοεμβρίου 2021, το διατακτικό της οποίας έχει ως εξής:
      Προκειμένου η αρμόδια αρχή κράτους του ΕΟΧ να χορηγεί τίτλους εκπαίδευσης ειδικευμένων ιατρών σύμφωνα με το άρθρο 25 της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων, πρέπει να είναι σε θέση να αξιολογεί και να επιβεβαιώνει ότι πληρούνται οι απαιτήσεις για τη χορήγηση των τίτλων εκπαίδευσης. Αυτό είναι δυνατό εάν το κράτος του ΕΟΧ παρέχει εκπαίδευση ειδικευμένων ιατρών που πληροί τις ελάχιστες απαιτήσεις της οδηγίας 2005/36/ΕΚ εντός της επικράτειάς του. Διαφορετικά, η εν λόγω αρμόδια αρχή πρέπει να διαθέτει σύστημα επαλήθευσης της τήρησης των απαιτήσεων του άρθρου 25 της οδηγίας 2005/36/ΕΚ, για παράδειγμα με την εφαρμογή προγράμματος σπουδών ή ισοδύναμου προγράμματος που περιγράφει ένα ολοκληρωμένο πρόγραμμα εκπαίδευσης και κατάρτισης. Σε αντίθετη περίπτωση, η εν λόγω αρμόδια αρχή δεν μπορεί να χορηγεί τους εν λόγω τίτλους εκπαίδευσης σύμφωνα με την οδηγία 2005/36/ΕΚ.